Diari Oficial de la Generalitat Valenciana


Sumari del DOGV 7216, del 18-02-2014 (2014/1253)

Informació pública de l'aprovació de la modificació puntual número 11 de les normes subsidiàries de planejament municipal.
--------------------------------------------------------------------------------------------------------------------------

### Dades del document

Número de DOGV
:   7216

Data del DOGV
:   18-02-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/1253


Data del document
:   31-01-2014

Organisme emissor
:   Ajuntament de Xaló

Tipus de document
:   Anunci

Descriptors 

:   * Xaló
    * pla d'urbanisme
    * administració local

Informació pública de l'aprovació de la modificació puntual número 11 de les normes subsidiàries de planejament municipal. [2014/1253]  
El Ple de l'Ajuntament de Xaló, en la sessió celebrada el dia 29 de gener de 2014, va acordar:  
  
«Considerat el nivell d'ocupació del sòl dotacional d'equipament esportiu ubicat en la zona esportiva de l'avinguda de les Hortes.  
Atesa la necessitat de preveure la disponibilitat d'una major superfície de sòl adjacent que es destine a ús dotacional esportiu i recreatiu.  
  
Atesa la possibilitat d'ampliar en major grau la dita zona dotacional, sempre que, i en la mesura que siguen prèviament adquirits per l'Ajuntament els predis, dins dels preus màxims d'adquisició que es fixen pels serveis tècnics municipals.  
Vist el tenor de la norma 33a Zona esportiva de domini públic, de les normes urbanístiques de les normes subsidiàries de planejament de Xaló, s'estima apropiat i convenient incloure una disposició que expressament considere i comprenga l'ampliació del sòl d'equipament dotacional ?adjacent a l'actual centre esportiu- per mitjà del canvi de qualificació sense canvi de la classificació del sòl.  
De conformitat amb el que disposa l'article 94.1 i 83 de la Llei 16/2005, de 30 de desembre, Urbanística Valenciana.  
Per majoria absoluta del nombre legal de membres de la corporació es va acordar:  
Primer. Sotmetre a informació pública, per un període mínim d'un mes, que s'anunciarà en el Diari Oficial de la Comunitat Valenciana i en un diari no oficial d'àmplia difusió en la localitat, el present expedient de modificació puntual número 11 de les normes subsidiàries de planejament municipal de Xaló per la qual s'agrega un nou apartat al text vigent de la norma 33a del text normatiu de les normes subsidiàries, el tenor del qual siga el següent:  
A la norma 33a Zona esportiva domini públic, se li agrega un nou apartat 4t:  
Norma 33a. Zona esportiva domini públic.  
.../...  
4. Règim urbanístic de l'ampliació de parcel·la destinada a equipament esportiu ubicada en sòl no urbanitzable de protecció agrícola en el Pla de les Hortes.  
a) Caràcter  
Tindrà caràcter de domini i ús públic la parcel·la grafiada en els plans d'ordenació que formen part d'esta norma.  
b) Usos  
Són usos permesos els esportiu i recreatiu i educatiu i cultural.  
c) Normes d'edificació  
- Tipologia: instal·lacions esportives descobertes, tipus pistes, esplanades i piscines, obertes o amb tancaments perimetrals d'acord amb l'ús de la instal·lació.  
- Ocupació: 100 % de la superfície neta.  
Segon. Sol·licitar els informes regulats en l'article 83.2 de la Llei 16/2005.  
Tercer. Facultar l'alcalde de l'Ajuntament de Xaló tan àmpliament com siga procedent en dret i resulte legalment necessari perquè execute el present acord, així com perquè done adequada contestació als requeriments que, de les diferents administracions, pogueren produir-se.  
El que es fa públic per a general coneixement, i se sotmeten els documents a informació pública, per un terme d'un mes, comptat des de l'endemà de la publicació d'este anunci en el Diari Oficial de la Comunitat Valenciana, en un diari no oficial d'àmplia difusió en la localitat i en el tauler d'anuncis del municipi.»  
Durant tal terme es podran formular les al·legacions que s'estimen pertinents, i l'expedient complet romandrà exposat al públic i podrà consultar-se en el Departament d'Urbanisme de l'Ajuntament de Xaló, situat en el carrer de l'Església, número 27, de dilluns a divendres, des de les 09.30 fins a les 14.00 hores.  
Esta informació es publica igualment en la pàgina web de l'Ajuntament .  
  
Xaló, 31 de gener de 2014.- L'alcalde: Joan Miquel Garcés Font.